Aˇgahˬ hawˇ-eu Aˇyehˇ aˇ byeꞈ shaˇ-iˇ-euˬ Zaꞈ bawˇ dehꞈ gaˇ iˇ keuˆ ngeh Aˇgahˬ-aˬ laꞈ taˆ phaw le-awˇ Aˇyehˇ-aˬ laꞈ oˆ phaw lehˇ htiˬ ghaˬ htiˬ phaw-ehˇ shaˇ-iˇ-euˬ meh.
Aˇgahˬ-aˬ qaˆ khaˇ shaˇ byah-awˇ "Aˇyehˇ-oˇ shaˇ byah ghaˬ maˬ loˇ ghoꞈ leˇ khaˇ-euˇ" lehˇ  Aˇyehˇ-ahˇ khuˇ-eu meh.
Aˇyehˇ neh phi gheh-euˬ qaˆ khaˇ dawˬ dahˬ yaw pehꞈ-ahˇ zaˬ leˇ-awˇ Aˇyehˇ neh aˇ byeꞈ qhaˇ shaˇ ahˇ-euˬ ga doˆ jiˇ-eu  miˇ neh htiˬ jawˇ-iˬ byah laˇ-eu maˬ baw-a.
Qhoeˇ ngeh Aˇyehˇ noeˬ maˬ doˆ-ehˇ pyeuꞈ laˇ-awˇ,    "Aˇgahˬ-oˇ ngaˬ-euˬ qaˆ khaˇ dawˬ dahˬ yaw pehꞈ miˇ neh htiˬ byeꞈ shaˇ ahˇ qawꞈ ga doˆ, nyiˬ byeꞈ shaˇ ahˇ qawꞈ ga doˆ lehˇ htiˬ jeˬ noeˬ maˬ doˆ nya." lehˇ guˇ-eu meh.
"Aˇyehˇ-oˇ, uˬ ciꞈ ciꞈ le htehˇ htehˬ miˇ-a deˬ." lehˇ Aˇ gahˬ guˇ-eu meh. "Aˇgahˬ-oˇ, ngaˬ-ahˇ chaw ba le sheˇ." lehˇ Aˇyehˇ ehˇ-eu meh.
Aˇgahˬ gheh Aˇyehˇ shaˬ gaˇ ghawˬ shaˬ haw gaˬ-awˇ yaw khawˇ ma-ehˇ aˇ neˬ neˬ htehˇ htehˬ-awˇ Aˇyehˇ-euˬ qaˆ khaˇ siˇ ghoeˬ nehˬ-euˬ meh.
Qhoeˇ ngeh Aˇyehˇ qawꞈ aˇ byeꞈ shaˇ htehˇ htehˬ-awˇ qaˆ khaˇ shaˇ byah ghaˬ naˇ nyiˬ ghaˬ  luꞈ laˬ qhaˬ chehˇ chehˇ-ehˇ aˇ byeꞈ phi-awˇ ghoꞈ leˇ-euˬ meh.